El PDeCAT acusa el govern d'una mala supervisió de l'obra del front marítim - Diari de Girona\nEl PDeCAT acusa el govern d'una mala supervisió de l'obra del front marítim\nEl grup de l'oposició considera que hi ha hagut «negligència. L'Ajuntament conclou que la responsable és l'empresa constructora\nddg 03.03.2018 | 14:03\nEls danys que va causar el temporal. conxi molons\nEl PDeCAT de l'Escala, a l'oposició, acusa el govern socialista d'una mala supervisió de les obres de reforma del front marítim que va patir danys amb el temporal de dijous. L'equip de govern, per la seva banda, després d'una reunió amb l'empresa adjudicatària, reitera que els danys van ser causats per un mal anclatge de les peces de formigó despreses.\n«Les deficiències que s'han detectat a l'obra no es poden imputar exclusivament a l'empresa adjudictària, ja que els tècnics de l'Ajuntament havien d'haver fet una funció intensa de supervisió del projecte», apunten des del partit.\nA més, creuen que una vegada recepcionada l'obra, s'entén que des de l'Ajuntament es dona per bona «cosa que fa pensar que hi ha hagut negligència en la direcció i supervisió».\nDes del PDeCAT creuen que s'han de reclamar responsabilitats al director de l'obra i al constructor.\nEl mateix dia del temporal es va visitar la Punta i l'arquitecte director de l'obra va certificar que les peces malmeses no estaven subjectades tal com estava marcat en el projecte i es va informar que ja hi havia hagut un avís previ. Ahir al matí es va produir una reunió entre l'adjudictària i els tècnics municipals on hauria quedat clar de nou, segons el govern, que la responsable ha estat l'empresa a qui reclamen que reposin els danys.\nEl PDeCAT insisteix que també hi ha responsabilitats per part del govern. «S'ha d'assumir responsabilitat política en un cas de negligència com el present». Creuen que l'equip de govern destacarà per «la nefasta gestió de les grans obres de la legislatura com la de la Creu amb una sanció de Costes; avinguda Montgó amb problemes per disposar d'una zona d'aparcament o la reforma del front marítim «que no ha aguantat ni el primer hivern».\nEl temporal va aixecar peces de formigó a la part superior de la barana de la Punta i també va arrossegar la part superior de bancs, també de formigó.\nEls danys es consideren que per part del govern que són poc importants i es fa únicament responsable a l'empresa que ha executat els treballs.


Rahola, el periodisme avui i la memòria a Girona | [es]Crits per Girona\nPàgina d'iniciRahola, el periodisme avui i la memòria a Girona\nRahola, el periodisme avui i la memòria a Girona\n28 febrer 2017 28 febrer 2017 lluc salellas vilar\n«Els alemanys, junt amb els italians, es dediquen avui a la destrucció metòdica, científica i sistemàtica de Catalunya i les altres terres germanes. I avui, com ahir, la nostra esperança d’alliberament és ferma i fervorosa. Els invasors seran foragitats de Catalunya, com ho foren de la pacífica Bèlgica, i la nostra terra tornarà a ésser, sota la República, en la pau i el treball, senyora de la seva llibertat i els seus destins». Carles Rahola (1938).\nAquests dies Girona ha viscut «La setmana dels Rahola», unes jornades que tenen com a objectiu visualitzar la imprescindible tasca que fa el periodisme gironí. Un periodisme que viu, avui en dia, enmig d’una precarietat laboral i crisi del marc on s’ha desenvolupat els últims quaranta anys que ja ningú és capaç de negar. Malgrat això, és cert que l’herència d’aquell Rahola compromès segueix viva en molts projectes, alguns dels quals nascuts del simple activisme comunicatiu i d’altres més assentats ja en l’ecosistema gironí. Prova de tot plegat en va ser els premis de comunicació lliurats dijous a l’Auditori pel Col·legi de Periodistes (gràcies per la proposta) i la Diputació de Girona (Menció per la Fissura).\nSi parlo de tot aquest àmbit, imprescindible per qualsevol societat que es vulgui democràtica, és perquè la precarietat en què treballa produeix situacions que no deixen de sorprendre. Si més no, a nivell personal. Fa uns dies al ple de Girona l’equip de govern de l’Ajuntament de Girona (CiU i el PSC) es va posicionar en contra de donar suport a la campanya «Bombes d’Impunitat» que lluita per denunciar els assassinats causats per les bombes de les aviacions nazis i feixistes en suport a l’exèrcit franquista durant la Guerra Civil. Les bombes van matar milers de persones a Catalunya i en van ferir milers més. A Girona les morts van ser 58, els ferits es van comptar a desenes així com ho van fer també els edificis i els carrers derruïts. Aquestes bombes van caure majoritàriament un parell o tres de dies abans que l’exèrcit feixista entrés a la ciutat, quan la guerra ja estava perduda per part del bàndol republicà. Els objectius eren totalment aleatoris i indiscriminats. Voluntat d’escarni i de genocidi. Res més. Un mes després, un 15 de març de 1939, el feixisme afusellava el periodista que dona nom a la setmana del periodisme gironí, Carles Rahola, una de les cinc-cents persones que se sap que van ser executades pels feixisme a la nostra ciutat ja «en temps de pau».\nLa campanya, doncs, demana adscripcions dels municipis per denunciar aquella matança de les aviacions nazis i feixistes així com que, d’una banda, cada municipi revisi si hi ha edificis que eren municipals el 1939 i que van ser privatitzats amb l’entrada del feixisme per iniciar un procés de recuperació i, de l’altra, que estudiï la possibilitat d’una demanda als Estats italià i alemany per reclamar compensacions pels danys causats durant aquells mesos. Quelcom senzill perquè, entre d’altres coses, la proposta parla en tot moment d’estudiar i, per tant, de mirar si és possible o no i fer-ho només si es veu clar. I en aquest sentit vam presentar la proposta. Bé, doncs incomprensiblement, CiU i el PSC, sí aquell partit on tanta gent del POUM va confiar en el seu retorn de l’exili, van votar-hi en contra de la mà del PP i C’s, aliats històrics en la defensa de la impunitat al règim franquista. Els motius encara no els he entès però és que la part més curiosa és que ningú els ha preguntat més enllà del ple de dilluns passat. És a dir: tenim un equip de govern que pren una decisió que trenca el relat de votacions al voltant de la memòria històrica a la nostra ciutat i ningú s’ha preguntat el per què. Ni tan sols s’ha considerat noticiable o carn d’article d’opinió. Immersos en el dia a dia de les rodes de premsa i les xifres que tot ho il·luminen ens deixem detalls que, al meu parer, no ho són gens.\nI és que si agafem un ajuntament com el de Barcelona, per exemple, han treballat el tema molt més a fons i sense tantes objeccions. De fet, el mateix dia del ple de Girona, el tinent d’alcalde de Barcelona Jaume Asens explicava a les xarxes socials les gestions que es feien des de l’Ajuntament a Itàlia per tal de desenvolupar un procés de reparació històrica envers les bombes que va llançar l’Estat Italià sobre la capital catalana. Aquesta setmana, a més a més, hem conegut que el mateix ajuntament començarà a retirar les plaques amb el jou i les fletxes que encara queden en molts edificis barcelonins (i també gironins). No defensaré tota la política de memòria que ha fet el Govern de l’Ada Colau perquè com bé expliquen els companys i companyes de Barcelona té moltes mancances, però si més no és innegable que existeix una certa acció sobre el tema. A Girona, les nostres propostes, que no han sigut poques, continuen en un calaix. Desateses. I el més greu és que ara, fins i tot, un Govern municipal pot votar en contra d’una moció que rebutja i demana accions referents als bombardejos feixistes i ni tan sols s’aixequi un bri de discussió pública. Tot plegat durant la setmana dels Rahola. No us produeix una certa amargor?\n← Girona Est. Som-hi!\nLlums i taquígrafs →\n4 pensaments sobre “Rahola, el periodisme avui i la memòria a Girona”\n28 febrer 2017 a les 20:28\nÉs curiós que un ajuntament com el de Girona estigui a favor de la desmemòria històrica. Hi ha coses que són molt difícils d’entendre.\n28 febrer 2017 a les 20:34\nSí, sorprèn molt\n1 Març 2017 a les 6:29\nDes de la campanya Bombes d’Impunitat ens agradaria tenir les motivacions del vot d’aquesta gent. Més que res per entendre el sistemàtic menyspreu que tenen tant envers les víctimes del cop d’estat i del feixisme com per les iniciatives que sorgeixen de la ciutadania. Gràcies per intentar-ho.\n1 Març 2017 a les 7:18\npots mirar com va anar el debat aquí https://www.youtube.com/watch?v=dEi2ruijPMI&list=PLF83E93C56BBD2226&index=1\nA partir de les 4 hores i 24 minuts.\nRespon a Rolando Cancel·la la resposta


Condemnat a mig any de presó per robar cartrons de tabac a set estancs del Bages - Regió7\nCondemnat a mig any de presó per robar cartrons de tabac a set estancs del Bages\nA l'hora de pagar, el lladre distreia els dependents i fugia amb el producte\n20·07·20 | 22:57\nLa sentència l'han dictat els jutjats de Manresa arxiu/oscar bayona\nUn acusat de robar tabac en set estancs del Bages ha estat condemnat a mig any de presó per un delicte de furt i a indemnitzar els propietaris dels establiments amb un total de 604,05 euros.\nSegons la sentència, Youssef A., de 35 anys, en les diferents ocasions que va delinquir, va actuar d'una forma molt similar: demanava un o diversos cartrons de tabac i aprofitant qualsevol distracció dels dependents dels establiments se'ls emportava sense pagar.\nSegons la sentència, els furts van tenir lloc entre el 30 de novembre del 2017 i el 23 de gener del 2018 en set estancs de diferents poblacions del Bages. En concret, entre els establiments afectats hi ha dos estancs de Sant Joan de Vilatorrada, dos de Manresa, un de Sant Fruitós de Bages, un de Sant Salvador de Guardiola i finalment un de Callús.\nSegons consta en la sentència, en totes les ocasions, l'home va demanar entre un i tres cartrons de Marlboro i quan era el moment de pagar distreia el dependent, agafava els cartrons i fugia de la botiga. A part dels cartrons que es va emportar sense pagar -cadascun estava valorat en 50 euros-, en un dels furts també va emportar-se una caixa de tubs per encaixar el tabac.\nEl valor total del tabac sostret pel condemnat és de 704,05 euros, encara que la indemnització que l'han condemnat a pagar és 100 euros inferior perquè un dels estancs hi ha renunciat en haver cobrat aquest import per part de la companyia d'assegurances.\nD'altra banda, segons consta també en la sentència, l'acusat no es va presentar al judici, que es va poder celebrar atesa la pena de presó a la qual s'enfrontava.\nSegons fa constar la jutge del jutjat penal 3 de Manresa en la sentència, malgrat que l'acusat no va poder donar la seva versió dels fets, l'ara condemnat va poder ser reconegut a través de fotografies mostrades als dependents dels estancs afectats i també hi ha imatges de les càmeres de seguretat d'alguns dels establiments afectats, en les quals l'acusat apareix corrent cap a un cotxe blau, el titular del qual és el mateix condemnat.


Articles Pilar Morey: Com ens enfrontem als problemes (1)\nCom ens enfrontem als problemes (1)\nSeguim sempre les mateixes pautes, el mateix ordre en la solució dels problemes? Ens quedem aturats sempre en la mateixa fase, a l’hora d’enfrontar-nos a les dificultats?\nSegons la psicologia de la Gestalt, hi ha una sèrie de passos que seguim quan ens enfrontem als problemes. Aquests passos, acostumen a ser els mateixos per a totes les persones i per a qualsevol situació, des d’un problema greu que ens paralitza fins a qüestions simples de la vida quotidiana. Allò que canvia és en quina fase de la resolució ens quedem aturats. Segons el tipus de personalitat que tinguem, tindrem tendència a aturar-nos per manca d’energia, per dificultats a l’hora de veure diferents sortides al problema, per dificultat de “desconnectar” del problema, etc.\nDins la psicologia de la Gestalt, diferents autors han afegit i tret fases a la resolució de conflictes, però bàsicament són molt semblants. Prendrem com a model un que té 9 fases: les anomenem: sensació, percepció, consciència, recerca de solucions, energetització, acció, contacte, satisfacció i retirada.\nFase de sensacions. Aquesta fase es caracteritza per una inquietud generalitzada i difusa, un “malestar” al qual no sabem posar-li nom, un “no sé què em passa, però no estic bé”. Si aquest estat no avança cap a un altre fase, aquest “soroll” interior es va fent cada cop més gran, i sovint és motiu de consulta psicològica.\nFase de percepció. Aquest és el moment en què ens adonem de quin és el motiu del nostre malestar. Identifiquem la causa del nostre patiment. Es dóna a dos nivells, l’emocional i el cognitiu (de raonament). Per exemple, “es va morir el meu gos fa un mes i per això em sento trist”. Identifiquem tant la causa com el sentiment que ens provoca. Hi ha persones que saben quin és el problema, però no saben definir el sentiment (més racionals), i, d’altres, que poden explicar el sentiment, però els costa més identificar la causa (més emocionals).\nFase de presa de consciència. La diferència entre la fase de percepció i aquesta, és que en aquesta ens fem conscients de fins a quin punt ens afecta el problema, i hi ha un “punt de no retorn” a partir del qual no podem seguir fent com si no passés res. Per exemple: som fumadors. Sabem que el tabac és dolent (fase de percepció) però fins que no prenem consciència plena de fins a quin punt ens fa mal el tabac, no posarem mans a l’obra per deixar-lo.\nRecerca de solucions. Tots els problemes tenen alguna solució. Però, sovint, la solució més evident no ens serveix. Llavors, haurem de buscar altres solucions. Si obrim la nostra ment, segur que trobem més possibilitats que no ens havíem plantejat. Hi ha persones que, per la seva personalitat, acostumen a pensar que solament hi ha dues sortides, i que una és “la bona” i l’altra és “la dolenta”. I es queden sempre amb el dubte de “si hauran encertat amb la bona”. Això és una petita trampa de la nostra ment: sempre hi pot haver més solucions, i la realitat és que totes les sortides tenen avantatges i inconvenients. Haurem de triar, i triar vol dir renunciar a coses.\nLa propera setmana veurem les altres cinc fases.\nEtiquetes de comentaris: Psicologia de la Gestalt , Resolució de problemes


Gestió de continguts a mida a Barcelona\nGestió de Continguts Comerç Electrònic Video a la carta / e-Learning Gestió Empresarial\nTicketing a mida Booking\nCLIENTS NOSALTRES PER QUÈ CONTACTE\nGestió de continguts a mida\nUna web amb una informació incomplerta i / o desactualitzada pot donar pitjor imatge que no tenir web. El gestor de continguts és l'eina que et permet actualitzar els textes, imatges i altres fitxers del web desde un navegador o app.\nExisteixen molts productes que permeten gestionar els continguts online, i que són molt bons per la majoria dels casos. Però, que pasa quan necessites quelcom que és, encara que sigui només una mica, diferent a lo que fa la resta? O be adaptes les teves necessitats a la mitja, amb lo que perds la teva identitat i et converteixes en un més, o be adaptaes el mitjà a les teves necessitats i per això necessitaràs d'algú amb els coneixements tècnics per fer-ho.\nA Zentense tenim una amplia experiència desenvolupant i perfeccionant la nostra pròpia eina, modular, que podem adaptar a qualsevol cas i necessitat, per especial que sigui.\nHi ha molts productes per a gestionar continguts online, però sense adaptacions prèvies, o be no fan lo que vols, o be no ho fan de la manera que seria més convenient per a tu.\nCasos d'ús típics\nAquests són alguns exemples d'aplicacions típiques del gestor de contenidos:\nÉs la web on la teva empresa es presenta al món. Les parts actualitzables més típiques solen ser els projectes, notícies, el blog, l'àrea privada, etc.\nMostra la llista de productes o serveis. Pot ser extensa, catalogada, amb cerques complexes i inclús integrada amb una font de dades externa com un ERP.\nComparteix la teva informació amb qui i de la manera que vulguis. Consulta qui i com accedeix als teux fitxers o dades. Pot estar integrat amb emmagatzemaments al núvol com Google Drive, Dropbox, etc.\nA continuació una selecció d'alguns dels projectes que utilitzen els nostres gestors de continguts:\nEns encantarà escoltar el que tinguis per dir-nos\nCLIENTS NOSALTRES PER QUÈ CONTACTE COM HO FEM TECNOLOGIES FAQ\nTicketing a mida Control d'Accés Booking\n© 2022 Zentense, S.L. Zentense. Tots els drets reservats.


El treball de la Brigada de Tarragona es podrà seguir en temps real - Impulsa, la plataforma que connecta fabricants i administració local\nEl treball de la Brigada de Tarragona es podrà seguir en temps real\nAbans de l'estiu d'aquest any els ciutadans podran conèixer en temps real, per internet, on s'està realitzant la reparació de la Brigada d'Intervenció Ràpida, BIR, així com les actuacions que estan programades. Així ho explica José Luis Martín, regidor de Transparència i Govern Obert. Martín apunta que es tracta justament d'això, d'un exercici de transparència per a la ciutadania.\nSegons apunta Àlex Pallero, administrador d'informàtica i sistemes d'Ematsa i desenvolupador del nou 'microsite', tracta de aconseguir la manera que algunes dades d'ús intern que ja existien es facin públics de manera immediata i intel·ligible per a la ciutadania. El projecte va ser el seu treball de postgrau a la càtedra Smart City a la URV i permetrà, per exemple, saber quan s'obre una incidència i quan es tanca, així com consultar un històric. També constaran altres detalls com la localització, el temps de treball o materials, així com una fotografia de l'abans i el posterior. Tot tenint en compte que la BIR treballa en funció de la urgència de les incidències. A més de permetre als ciutadans realitzar consultes molt detallades per barris, per exemple, l'anàlisi d'aquestes dades també servirà a la BIR per optimitzar el seu propi treball i planificació. «Si es detecta que hi ha moltes actuacions en un mateix carrer, això pot alertar que el que falta és una intervenció més a fons», explica. I també servirà per fer un seguiment més exhaustiu del contracte que té la BIR, agrega Martín. Actualment, quan es detecta una incidència, bé perquè el denuncien els ciutadans, la Guàrdia Urbana o la pròpia BIR, el coordinador responsable l’ introdueix, amb una tauleta o un mòbil a la base de dades. Quan el 'microsite' es posa en marxa, aquesta informació també la podran veure els ciutadans. Apunta Martín que d'aquesta forma els ciutadans tindran una informació més real i precisa i posar un exemple: algunes queixes que es reben per mitjà de l'aplicació Epp! o amb trucades al Telèfon Verd tenen a veure amb guals. Pot ser que una incidència d'aquest tipus figura com 'tancada', encara que en realitat la BIR no ha actuat perquè en el cas dels guals la competència és del titular del mateix.\nUn projecte 'replicable'\nUna de les característiques del projecte és que la informació serà en 'dades obertes', és a dir, qui vulgui podrà descarregar els fitxers amb tota la informació. Gràcies a això, altres departaments de l'Ajuntament poden accedir a la informació, igual que estudiants i investigadors, per exemple. Pallero destaca que es tracta d'un projecte 'replicable', és a dir, que en un futur podria servir per fer públiques les dades d'altres departaments de l'Ajuntament. Destaca Martín que amb aquest projecte s'aplicaran els conceptes de Smart City, que és la millora de la qualitat de vida dels ciutadans a través de la tecnologia; el govern obert, que implica i compromet els ciutadans i altres actors interns i externs en el seu propi treball, i la transparència per donar a conèixer la informació relativa als seus àmbits d'actuació.


Constantí ha instal·lat càmeres de seguretat al carrer Barcelona per completar la segona fase d'un projecte que va començar al carrer Major. Són un total de tres aparells de videovigilància situats al llarg de la via…\nConstantí estudia habilitar més carrers per a vianants després de la prova al carrer Major\nDilluns, 18 Mai 2020 12:40\nA partir del mes de juny, l’ajuntament avaluarà l’afectació del tall d’aquest carrer i adaptarà l’espai per terrasses i vianants en funció de la fase de la desescalada.\nL’ajuntament calcula que uns 700.000 euros seran ajudes directes per a comerços i entitats. La resta anirà destinat a despeses dels equipaments municipals. Està previst que el nou pla de reactivació econòmica s’aprovi al pròxim plenari.\nHo ha fet parcialment només amb la instal·lació de les parades dedicades a la venda d'aliments i producte fresc que des d'aquest dijous podran tornar a oferir els seus productes. El mercat s'havia suspès a mitjans…\nAlgunes de les inversions previstos per aquest 2020, com la construcció de l'skate park, hauran d'esperar, com a mínim, fins al 2021. La urgència, ara, és social. L'entrevista completa amb l'alcalde Òscar Sánchez, aquesta nit al…\nLa venda d'oli i de productes fitosanitaris i fertilitzants ha caigut de manera alarmant durant l'estat d'alarma a la cooperativa agrícola de Constantí. Els pagesos avisen que la manca de tractament als terrenys i la incertesa…\nTant la Policia Local com el consistori agraeixen el bon comportament de la pràctica totalitat de veïns i veïnes del municipi malgrat que, puntualment, s'han produït episodis que trenquen amb la normativa de confinament sense cap…\nSe situen en diferents zones estratègiques del municipi per reforçar la sensació de seguretat i, al mateix temps, complementar la tasca de la Policia Local. En un futur, es preveu incrementar la presència de càmeres a…\nIgual que a altres localitats, a Constantí, la policia local també ha incorporat dins les seves tasques i serveis la felicitació d'infants confinats a casa seva el dia del seu aniversari. Hem acompanyat la patrulla de…\nEls voluntaris de Constantí ja han ajudat més de 400 veïns majors de 75 anys\nSota la coordinació de l'Ajuntament, els inscrits a la iniciativa vetllen pel bon estat del grup poblacional més vulnerable enmig de la greu crisi sanitària.


Ara, eleccions municipals! - Regió7 :: El Diari de la Catalunya Central\nvíctor feliu i ferrer 15.05.2019 | 23:46\nDesprés de la ressaca de les eleccions generals, ara arriben les eleccions municipals. També les europees, però aquestes a un gran nombre de persones els continuen «sonant» com a rares i llunyanes.\nLes eleccions municipals són molt importants per als ciutadans/es ja que l'Ajuntament és l'organisme administratiu més proper i, per tant, el més accessible. Tot i les limitacions de competències en alguns àmbits, les seves decisions polítiques són les que repercuteixen més directament en la vida del dia a dia de la ciutadania.\nFreqüentment els ciutadans/es culpabilitzem els polítics de tots els nostres mals, i en part tenim raó. Però també cal reconèixer que els ciutadans/es a vegades hauríem d'entonar el «mea culpa» per no complir els nostres deures cívics i per no implicar-nos prou a intentar millorar la ciutat. La participació activa en els afers públics és un dret –i també un deure– de la ciutadania, malgrat que els actuals canals de participació sovint provoquin frustració.\nCom que l'espai disponible no em permet estendre'm, només relacionaré tres queixes que sovint s'escolten en les converses dels ciutadans/es. Una queixa fa referència a la descompensació de la balança pressupostària en relació amb la inversió municipal als diversos barris de la ciutat. Els fets evidencien que els barris perifèrics estan molt més desatesos que els barris cèntrics. Aquest és un dels habituals «pecats» polítics. A l'hora d'invertir sovint es pensa més en la rendibilitat política pròpia que no pas en els desequilibris socials existents.\nUna altra queixa és la deficient gestió, tant administrativa com política. Una deficiència que sempre acaba costant un dineral als contribuents manresans. Un exemple, l'Ajuntament el proper any 2020 acabarà de pagar 11,1 milions d'euros per la sentència judicial d'un solar mal expropiat. I quan s'acabi de pagar aquesta considerable quantitat, aleshores caldrà abonar els interessos generats des de l'any 2007, els quals suposaran uns quants centenars de milers d'euros més. I m'abstinc de detallar les nefastes concessions i convenis municipals que, en lloc de recaptar diners, han estat una deplorable sagnia econòmica per a l'Ajuntament, com la zona blava, l'Ateneu de les Bases, etc.\nLa tercera queixa és la desesperant lentitud de la burocràcia municipal, així com també les feixugues gestions que cal realitzar per solucionar els problemes. Si el nou alcalde és capaç de resoldre aquest calvari burocràtic pot estar ben segur que la ciutadania el canonitzarà i no li faltaran mai un parell de ciris al seu altar polític.\nFeta la crítica, cal reconèixer que la funció política com un servei a la comunitat és totalment lloable. Cal recordar, però, que la dedicació a la política és de lliure elecció. Per tant, quan es decideix fer aquest pas s'ha de ser conseqüent amb les responsabilitats que comporta. Qui governa ha de fer-ho amb una dedicació al 100 %. No és admissible tenir una dedicació parcial –amb un bon sou– i compaginar-ho amb una altra dedicació professional. A l'Ajuntament de Manresa hi ha alguns/es regidors/es de l'equip de govern amb dedicacions parcials que van del 60 al 95 % i amb un sou mensual brut que va de 2.179,07 a 3.892,53 euros en 14 pagues. Si hi afegim que alguns/es, a més de la responsabilitat política de la regidoria, també representen l'Ajuntament en altres organismes supramunicipals, cal preguntar-se per la seva eficàcia. Hi ha qui ostenta la representació municipal en 23 organismes diferents, com a presidenta, vicepresidenta, patrona, vocal... Ep! les dades que acabo de relacionar es poden consultar a la web de l'Ajuntament amb total transparència.\nSíntesi: s'agrairia que tot plegat ho tingués present –i ho esmenés– el nou govern municipal.


Es ven | Voltant amb Voltaire-\n← Tocada de nassos.\nLa cabreta →\nPublicat el 15 Febrer 2008 per voltaire-\nTot està farcit de "es ven" i "en venta", suposo que en surten tants com sortien no fa gaire, però al diferència és que abans hi havia més compradors i per tant els cartells duraven de nadal a Sant Esteve, i no com ara que duren de Sant Esteve fins a nadal, en el millor dels casos.\nI és que la butxaca mana i ara ja no està per a tantes alegries, els bancs ja s'ho miren amb més detall i no corre tanta pasta gansa.\nAl vestuari del gimnàs ja fa setmanes que aquells que cuiden més el cos que el cap es queixen de la poca feina que hi ha i acaben amb un "a ver si se anima la cosa". No sé a quina "cosa" es refereixen i menys després d'haver sentit aquell anunci que passen per la ràdio on despatxen a un paio i aquest se'n va tan content… dient que ara li tocava anar-se'n a casa a "passar-ho bé". Perquè com diu l'eslògan: "Si la teva vida sexual va bé, per a què preocupar-se?"\nI és que la vida sexual de tothom va bé, ben encaminada a la cardada general i generalitzada. Gràcies als caps pensants que porten(?) les regnes de la nació. Gràcies al R+D+R (I+D+I en castellà) que ens salvarà quan el totxo s'aturi.


Petite France Apartment Rust Alemanya - Ofertes d'hotels amb els MILLORS DESCOMPTES EN LÍNIA\nDraisstr. 7, Rust, Rust, Alemanya, 77977 - Veure al mapa\nMés informació sobre Petite France Apartment\nOferint allotjaments de qualitat al l'oci familiar districte de Rust, Petite France Apartment és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Petite France Apartment asseguren una estada plaentera als seus clients. Per a la comoditat i comfort dels seus clients, l'hotel ofereix express check-in/check-out, transport hotel/aeroport, habitació familiar, ascensor, servei de llançadora.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, TV satèl•lit/cable, nevera a cada habitació. Durant el dia podeu gaudir de l'atmòsfera relaxant de parc infantil. Sigui quina sigui la seva raó per visitar Rust, el Petite France Apartment és el lloc perfecte per una estimulant i emocionant escapada.\nCal que informeu el Petite France Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (95) Parelles (6) Viatgers en solitari (1) Famílies amb infants petits (57) Famílies amb infants grans (13) Grups (17)


El líder del PSC, Miquel Iceta, en el Parlament de Catalunya / EFE / ARXIU\nEl president del grup parlamentari socialista, Miquel Iceta, ha exigit avui al president de la Generalitat, Carles Puigdemont, que comuniqui el més aviat possible al Parlament de Catalunya quins són els plans del Govern per organitzar el referèndum sobre la independència de Catalunya. “Si vostè ja té data i pregunta al cap hauria de comunicar-ho al Parlament. Si vostès ja tenen el projecte de llei de transitorietat jurídica preparat l’haurien de presentar públicament. I convindria que el revisessin la Comissió Jurídica Assessora i el Consell de Garanties Estatutàries”, ha reclamat.\n“Encara està a temps d’intentar fer les coses bé”, ha destacat en la seva pregunta al president Miquel Iceta, “retirin la proposta de reforma del Reglament del Parlament que l’únic que persegueix és limitar el paper de l’oposició, limitar filtres i reduir controls del que vostès mateixos diuen que serà la llei més important de la Catalunya contemporània”; “i, li prego, no amenacin els funcionaris. No ens amenacin a tots amb la inseguretat jurídica, el xoc de legitimitats i la inestabilitat institucional que es derivarà de tot aquest tripijoc que no ens porta enlloc”.\nMiquel Iceta, que ha recordat al president i al seu Govern que la data i pregunta de la consulta del 9 de novembre es van fer públics un any abans de la seva celebració, ha exigit “transparència i qualitat democràtica” per explicar en seu parlamentària el més aviat possible quina serà la pregunta i preparatius concrets estan ja en marxa per convocar, organitzar i celebrar aquest referèndum.\nRetirada d’amiant de les escoles de Catalunya\nEn el torn de preguntes al Consell Executiu, la portaveu d’Educació, Esther Niubó, ha instat la consellera d’Ensenyament, Meritxell Ruiz, a elaborar i presentar un pla per a la retirada d’amiant i fibrociment que encara hi ha a moltes escoles de Catalunya, tal i com va aprovar la Comissió d’Ensenyament del passat 7 de març a proposta del grup socialista. “Convé que hi hagi una actuació del Govern diligent i responsable, i que sigui comunicada al conjunt del territori i de la comunitat educativa, per generar confiança i tranquil·litat”, ha apuntat la diputada socialista, que ha recordat que el tema preocupa a famílies i comunitat educativa ja que es tracta d’un material que pot ser perjudicial per a la salut. “No només tenen un mandat polític a complir, sinó que hi ha una directiva europea que els obliga”, ha recordat Esther Niubó, “necessitem sabre si el curs que començarà al mes de setembre serà lliure d’amiant”.\nMás en esta categoría: « Granados reprocha a Llach que "amenace" a funcionarios si no acatan la desconexión Batet, ha presentat avui a Lleida les esmenes del PSC als Pressupostos generals de l’Estat »


Més de 200 infermeres gestores de Catalunya es reuneixen per abordar aspectes sobre gestió pràctica i lideratge transformador\nFont: ACDI // 30.11.2018\nBarcelona va reunir el passat mes de setembre a més de 200 infermeres gestores catalanes a la segona edició del Congrés de Directores Infermeres de Catalunya, organitzat per l´Associació Catalana de Direccions Infermeres (ACDI).\nSota el lema "Avançant en gestió", la trobada científica va abordar diversos temes relacionats amb la gestió pràctica i el lideratge transformador. Es va parlar sobre la humanització de l´assistència, la importància de la retenció del talent a les organitzacions i l´impacte de la transformació digital, entre d´altres.\nEl congrés, presidit per Marga Esteve Ortega, presidenta del Congrés i presidenta de ACDI, es va desenvolupar en base a diverses taules rodones, conferències magistrals i tallers, en els quals van participar ponents i moderadors d´alt nivell i experiència.\nEl Congrés va tenir un apartat de participació dels assistents, que van poder presentar els seus treballs en format pòster digital o comunicació oral. Es van rebre un total de 98 treballs científics, dels quals 16 van optar a premi en la categoria de Millor Comunicació Oral, quedant-se desert el Premi al Millor Pòster Digital per no haver participants.\nEl 1er Premi a la Millor Comunicació Oral, atorgat pel Comitè Científic del Congrés, va ser per al treball "Buscant aliats per generar salut", de l´Hospital de Mataró (Barcelona).\nEl projecte es va basar en involucrar les associacions i entitats educatives del territori perquè es transformessin en agents actius de salut, mitjançant l´ajuda d´un grup d´infermeres.\nEl 2n Premi a la Millor Comunicació Oral, atorgat pel Comitè Científic del Congrés, el va rebre el treball "Programa Infosa-dem: intervenció educativa, informativa, formativa i de suport social per a cuidadors informals de persones amb demència que viuen al seu domicili" , de l´Hospital Clínic i Provincial de Barcelona.\nEl projecte es va basar en el desenvolupament i implementació d´una intervenció informativa, formativa i de suport social per millorar la preparació i les competències per a la cura, així com disminuir els seus efectes negatius.


Fontajau frega el ple a cinc dies de l'estel·lar partit dels germans Gasol - Empordà\nFontajau frega el ple a cinc dies de l'estel·lar partit dels germans Gasol\n03.07.2018 | 06:30\nMarc Gasol, Víctor Sada i Fernando San Emeterio, el 2007, a Fontajau; diumenge s´hi retrobaran. marc martí\nEl pavelló de Fontajau frega el ple a cinc dies de l'estel·lar partit que enfrontarà Marc i Pau Gasol a Girona per rememorar l'All Star del 2015 quan tots dos es varen enfrontar a Nova York, jugant un a cada conferència. Cada un d'ells ha confeccionat un equip amb algunes de les estrelles més importants del bàsquet europeu i de l'NBA en un esdeveniment que promet bàsquet gurmet per als bons aficionats. Avui ja només hi ha disponibles mig miler de les 5.000 localitats que s'havien posat a la venda el mes passat, la majoria corresponents a la grada jove, les que tenen el preu més econòmic (20 euros). El salt inicial entre Marc i Pau al Madison és una imatge icònica del bàsquet català que es tornarà a repetir diumenge a les 8 del vespre a Girona. Les darreres localitats es poden aconseguir a través de la plataforma Koobin o des de la pàgina web creada per a l'ocasió: pauvsmarc.com.\nLa previsió dels organitzadors és que s'acabi penjant el cartell d'esgotades les localitats i que el pavelló de Fontajau registri un ple absolut amb 5.040 espectadors. Com en les grans ocasions. El preu de les entrades oscil·la entre els 20 i els 50 euros i tots els beneficis econòmics que es generin revertiran en clubs de bàsquet base amb pocs recursos, a través de la fundació que tenen els dos germans (Gasol Foundation). Des del primer dia que van sortir a la venda els tiquets, la resposta dels seguidors va ser molt bona, i a mida que s'han anat confirmant els noms de les figures que acompanyaran Marc i Pau Gasol sobre el parquet de Fontajau, l'expectació ha anat in crescendo.\nL'escorta dels Minnesota Timberwolves Jimmy Butler és un dels noms més destacats de l'equip del germà gran de Marc Gasol. Butler va coincidir dos anys amb Pau a Chicago i va ser membre del Dream Team dels Estats Units que va guanyar l'or olímpic a Rio de Janeiro. Ha disputat quatre cops l'All Star de l'NBA. Al seu costat també hi seran Juancho Hernangómez (Nuggets), Felipe Reyes (Madrid), Pierre Oriola (Barça), Ricky Rubio (Utah Jazz) i el seu excompany als San Antonio Spurs David Lee, ara ja retirat. També figurarà en aquest equip Àlex Mumbrú, que va anunciar la retirada al final de la temporada passada, sent capità del Bilbao.\nFernando San Emeterio (València), Víctor Claver (Barça), Sergi Llull (Madrid), Juan Carlos Navarro (Barça), Jordi Trias (Manresa) i Víctor Sada són els noms que ha reclutat Marc Gasol. Encara falta anunciar dos jugadors més per equip, per completar una autèntica constel·lació d'estrelles reunides a Girona. El partit és l'activitat més destacada però al seu voltant n'hi haurà d'altres, relacionades amb el bàsquet, com ara una fan zone, concursos d'habilitats, competicions 3x3 i exhibició d'esmaixades i tirs impossibles.


LA PANXA DEL BOU: VAN VÈNCER I FINS I TOT VAN CONVÈNCER UNA PART DEL PERSONAL, PEL QUE SEMBLA\nVAN VÈNCER I FINS I TOT VAN CONVÈNCER UNA PART DEL PERSONAL, PEL QUE SEMBLA\nMientras dure la guerra, com ha passat amb la darrera de Tarantino, serà una d'aquestes pel·lícules que veurà i comentarà molta gent. Avui la he anat a veure a la primera sessió del Renoir, que sempre és sense numerar i, en aquest cas concret, les entrades eren numerades, m'imagino que prevenint un nombre de públic remarcable. No ha estat així, hi havia més gent que en d'altres casos, però la sala no s'ha emplenat.\nLa pel·lícula compta ja amb un munt de crítiques i comentaris per a tots els gustos. Sembla que no acaba de fer el pes del tot a ningú, però tampoc no desagrada del tot a ningú, vaja. És, fins i tot en aquest sentit, molt unamuniana. Jo no soc incondicional d'Amenábar i he de dir que em cridava més l'atenció el tema que no pas el director. La Guerra Civil continua sent un tema incòmode, per molts motius. Se suposa que en aquest cas i en algunes situacions es vol fer un cert paral·lelisme amb el present, no sé si aquesta era una de les intencions del director.\nEn tot cas, més enllà de la pel·lícula en concret, que compta amb un bon repartiment i amb moments millors i pitjors, m'interessava el personatge d'Unamuno. Estaria bé que amb motiu de l'estrena es recuperés l'obra d'aquest personatge tan interessant i controvertit. En alguna ocasió he escrit sobre ell al blog. D'alguna manera vam créixer amb ell, era un intel·lectual de prestigi que el règim franquista, fins i tot, va fer seu en part. Si la dona de Franco va tenir, a la vida, algun moment notable i una mica lluminós, aquest va ser quan va treure Unamuno del mig, en un moment tan crític com el que s'explica a la pel·lícula.\nSobre el discurs, hi ha qui diu que allò de venceréis pero no convenceréis no ho va dir, o no ho va dir ben bé així mateix ni en aquell moment. Qui sap, hi ha un munt de frases atribuïdes a gent que no les va dir mai. En tot cas, l'ha fet servir molta gent, fins i tot en sentit contrari de l'original. Unamuno és un home que sempre dubta, que canvia d'opinió, que es decep i s'il·lusiona, i que és molt poc prudent en expressar les seves opinions quan no toca. La lectura oficial de la història xala amb la gent d'una peça i hi ha qui té per una virtut no canviar d'opinió. Però la vida ens fa canviar d'opinió, sí o sí, en molts casos. El més humà és canviar. Els dogmes vitals son perillosos. Unamuno no està al servei de les idees de forma incondicional, rectifica i ensopega. La grandesa d'Unamuno es troba, precisament, en aquestes posicions erràtiques i variables, que Salvador Vila, el seu jove amic, li recrimina.\nHi ha coses de la pel·lícula que no han agradat als dogmàtics, és clar. Aquest Millán Astray xulo i arrauxat, gairebé un inquietant humorista, però amb un gran poder d'atracció per als soldadets en pràctiques. O aquest Franco murri, oportunista, molt allunyat del tonto útil que alguns voldrien creure que era. Recupera personatges oblidats, com l'abans mencionat Salvador Vila, un home jove i intel·ligent al qual, diuen, aquell discurs, en certa manera, va costar la vida, ja que estava empresonat i si Unamuno hagués fet la viu viu potser hauria aconseguit salvar-lo. Però tot això és especulació.\nMirar aquella guerra en perspectiva resultarà sempre limitat, tendenciós, parcial. Franco va guanyar i va tenir més temps per continuar fent disbarats, fins quatre dies abans de morir, de mort natural. Ens vam adaptar al que hi havia, els anys seixanta van viure una millora econòmica progressiva que fa que encara es relacioni aquella millora amb el franquisme, en el record de molta gent que no mira més enllà de la cuina de casa. De bona sort, com comenta el novio de la muerte quan el postula com a líder, ja es va veure que en tenia, aquell senyor.\nResulta incòmode mirar, ni que sigui de reüll, cap a la violència republicana, on tants brous diversos hi convergien. En aquest sentit, tot i que no se n'acabi de sortir, la pel·lícula defuig els discursos d'una peça actuals, amb víctimes angelicals, brigadistes santificats i herois abrandats. Franco se'n va sortir, la guerra va durar, i això, ajudat amb els interessos de França, Anglaterra o Estats Units, i amb el cansament horroritzat dels supervivents i les ganes de viure de les noves generacions, va convertir Espanya en el país raret que encara és, per molt que els temps hagin canviat. Va tornar la monarquia, perquè Franco va voler, tot sigui dit, i la bandera republicana dorm el somni de la història i de les guerres perdudes, tot i que no se sap mai què pot passar demà passat.\nFa uns dies, en una llibreria del llibre solidari, vaig comprar un llibre del professor Tuson. Tuson va ser un molt bon professor universitari, defensor del català, però de jove, en arribar a Barcelona, va passar per la Normal, on jo, als vespres, feia Magisteri. No parlava català, encara, i ens va confessar que de literatura catalana tan sols coneixia una mica l'obra d'Espriu. Era molt unamunià, aleshores. Gràcies al seu carisma, que va captivar una gran part de l'alumnat femení, vam llegir molts llibre d'Unamuno, en aquella època. Alguns eren realment pesats o potser no els acabàvem d'entendre però, de jove, ets capaç de tot, encara més si els llibres te'ls recomana un professor atractiu i brillant. Les biografies de gent de culte que van passar per la Normal, en general, n'obvien aquella estada, i enlloc diu que Jesús Tuson hi va donar classes. El mateix ha passat amb la professora Rúbies, de matemàtiques, extraordinària i que ens feia classes voluntàries fins i tot els dissabtes.\nUnamunto té de tot, assaig, novel·la, poesia. Dels seus llibres narratius se n'han fet versions interessants en cinema, en televisió, com ara La tia Tula, Niebla... El professor Tuson incidia en el dilema vital d'Unamuno respecte a la transcendència i l'existència de Déu. Ara aquesta mena de problemes semblen ben bé d'un altre temps. Unamuno forniria material per a una sèrie ben feta, de l'estil de la que es va filmar, fa anys, sobre Ramon y Cajal, amb un Marsillach excel·lent que, si fos viu, hauria pogut ser, també, un gran Unamuno, tot i que Elejalde se'n surt molt bé.\nEtiquetes de comentaris: Alejandro Amenábar, cinema espanyol, guerra civil, Miguel de Unamuno\nAquest Unamuno de la pel·lícula, amb tots els seus dubtes a sobre, trobo que peca d'ingenu i d'imprudent, tot enemistant-se amb els uns i amb els altres. No sé si seria per pur orgull intel·lectual. En tot cas, sort n'han tingut de Karra Elejalde, que dignifica un film no del tot rodó.\nAllau, sembla que era d'aquesta manera, més o menys i salvant les distàncies amb la ficció. Va ser una persona contradictòria i intel·lectualment complexa. No es una pel·lícula rodona i sí irregular, però, pel meu gust, té el seu què.\nHan lloat molt el treball d'Errejalde i no li trec mèrit però no l'acabo de veure en el paper.


Els Imperdibles del Sónar\nInici Recomanacions Musicals Els Imperdibles del Sónar\nJune 15, 2015 Recomanacions Musicals\tDeixa un comentari\nPensa en els autors electrònics que més excitació han causat en els últims mesos i comença a tatxar: Autechre, FKA Twigs, Flying Lotus, Arca (desplegant el seu show audiovisual amb el videoartista Jesse Kanda), Roman Flügel, Scuba, Daniel Avery, Floating Points, J.E.T.S., Siriusmodselektor, TEED, Evian Christ, Randomer, Seth Troxler, The Bug, Jamie XX, Die Antwoord, Skrillex, Young Lean i els seus Sad Boys, Voices From The Lake, Maya Jane Coles, Powell, Redinho… Ara, afegeix-hi algunes de les teves llegendes preferides: The Chemical Brothers, Duran Duran, Laurent Garnier (que evidentment tornarà a ser l’encarregat de tancar el certamen), Squarepusher, Adam Beyer, Róisín Murphy o Tiga (que presentarà el seu primer live en més de 20 anys de carrera darrera els plats). I, per acabar, suma’ls un bon grapat de talent emergent nacional: Cabosanroque, Pional, Headbirds, Baldo, EST, Mans O, Niño, Meneo, Blassto, Uroz, o Exoteric Continent. I ens estem deixant uns altres 120 artistes aproximadament. Si els col·loques a tots en un espai integrador en el que conviuen allò popular i allò rabiosament underground, l’hedonisme i l’exploració tecnològica i l’agitació física i l’excitació mental el resultat és Sónar.\nEl degà de tots els festivals barcelonins arriba a la seva 22ena edició i acollirà les propostes més punteres pel que fa música avançada del 18 al 20 de juny en els dos recintes de la Fira de Barcelona (Montjuïch de dia i Gran Via de l’Hospitalet de nit). Com vam fer pel Primavera Sound, aquí us deixem els concerts que heu de veure SÍ o SÍ, els imperdibles del Sónar:\nAutechre és probablement el duet més admirat i respectat de tota la generació d’experimentadors nascuts a Anglaterra a la dècada dels 90. La importància del discurs i el llenguatge inventat per Rob Brown i Sean Booth és tal que sense ells no es podria entendre el desenvolupament del techno abstracte i la IDM (intelligent dance music) dels últims 25 anys. Recentment la prestigiosa web FACT Magazine va triar “Flutter”, un dels seus tracks, com el número 1 de la llista dels millors 100 temes de IDM de la història, i discos com “Incunabula”, “Amber”, “Tri Repetae” o els més recents “Oversteps” i “Exai” són tots ells obres mestres de la música abstracta i la deconstrucció sonora. Tota la seva carrera s’ha desenvolupat a Warp, segell del que són pilar fonamental i des del qual han influït a moltíssims artistes que després han estat primeres espases de l’escena internacional. Sense exagerar: un dels noms més importants de la història de la música electrònica.\nEl nou show del geni anglès Tom Jenkinson proposa una espectacular posada en escena, amb noves imatges, dispositius de tecnologia punta i la disponibilitat d’aquest equip sonor propi, que li permet tocar en directe amb la llibertat de transformar la música de la manera que li vingui de gust en cada moment. Des dels seus primers passos a Rephlex a mitjans dels 90 fins avui, la trajectòria de Squarepusher s’ha assentat sobre dos pilars bàsics: la dance music de vocació experimental i el jazz de l’escola Miles Davis. Baixista virtuós i productor superlatiu, Jenkinson ha publicat algunes de les obres clau de la música del nostre temps (“Hard Normal Daddy”, “Ultravisitor”, “Feed Me Weird Things”, “Music Is Rotted One Note”), experimentant sense por amb el jungle, l’electro, el techno o el drill’n’bass sense perdre de vista les harmonies i les melodies pròpies dels compositors clàssics del jazz o les bandes sonores.\nTiga és la personificació de l’evolució musical, amb una trajectòria que inclou dos àlbums (‘Sexor’ i ‘Ciao!’), singles com ‘Sunglasses at Night’, ‘Pleasure from the Bass’ o ‘You Gonna Want Me’, i moltíssims projectes col·laboratius, com el seu treball al costat de Zombie Nation (sota el nom ZZT) o amb Matthew Dear (Tiga vs Audion). En els últims anys Tiga ha girat per tot el món, augmentant la seva reputació i la del segell que dirigeix, Turbo, i ha remesclat també a LCD Soundsystem, Depeche Mode, The xx, Jamie Lidell, Alter Ego… Aquest any el canadenc torna amb el primer show en viu de tota la seva carrera, que s’estrenarà a Sónar 2015. Comptarà amb la presència sobre l’escenari del mític productor finlandès Jori Hulkkonen. A més, tocarà algunes de las cançons d’un nou àlbum en el que han participat Hudson Mohawke, Matthew Dear i Boys Noize, entre d’altres.\nMalgrat ser considerat per tothom un dels millors djs del panorama internacional, Seth Troxler segueix sense prendre’s massa seriosament a si mateix, fent gala d’un sentit de l’humor hilarant i molt saludable. El seu carisma és llegendari, tant a l’escenari com fora d’ell, i sens dubte les seves sessions són el mirall de la seva personalitat expansiva, hedonista i gairebé sempre imprevisible. La seva enorme popularitat no impedeix que Troxler segueixi mantenint una actitud crítica amb el mainstream i compromesa amb els postulats de la independència, primer amb la seva vinculació amb el segell Visionquest i ara amb la nova plataforma Tuskegee. Nascut a un petit poble entre Detroit i Chicago i amb avantpassats cherokees i egipcis a la seva família, Troxler va saber des de molt jove que seria dj, influït per un padrastre melòman i un inesperat cop de sort: els seus dos plats i la taula de mescles es van salvar d’un incendi quan ell era un adolescent, fet que va viure pràcticament com un missatge diví. La crida del house i el techno.\nThe Chemical Brothers presenten en directe a Sónar de Nit el seu nou disc, “Born In The Echoes”, amb un show inèdit que pràcticament s’estrenarà a l’escenari de SonarClub, i que promet ser espectacular, hipnòtic i al·lucinogen. El vuitè disc dels germans químics es publicarà el proper 17 de juliol, tres setmanes després de que l’avancin en directe a Sónar, i compta amb les col·laboracions de Q-Tip, St. Vincent i Beck, entre d’altres. Durant els últims vint anys, The Chemical Brothers han redefinit el concepte de la música electrònica en directe. Els seus shows han evolucionat des de les seves humils aparicions al circuit de clubs londinenc dels seus inicis fins a convertir-se en una de les bandes més sol·licitades per encapçalar festivals arreu del món. Durant tot aquest temps no ha variat el seu objectiu essencial: els seus shows en viu han de ser una experiència audiovisual que funcioni per si mateixa, més enllà del repertori, que capti l’audiència i la transporti durant tot l’espectacle.\nLa irrupció d’FKA Twigs és una gran notícia pel món del pop, necessitat de figures amb la personalitat, la versatilitat i el talent d’aquesta britànica, que arriba a Sónar convertida en una estrella mundial. De nom real Tahliah Barnett, és una artista total. Filla d’un ballarí de jazz jamaicà, es va dedicar professionalment a la dansa sent pràcticament encara adolescent, apareixent en vídeos de Kylie Minogue i sortint de gira amb Jessie J, al mateix temps que començaven a produir, amb només 16 anys. Anomenada en un primer moment Twigs, va afegir FKA al principi (sigles de “formerly known as”, “abans coneguda com”) ja que existia una altra cantant amb el mateix nom, i va començar a compondre, crear beats i cantar. El seu primer disc, ” EP1 “, excitant combinació d’electrònica fosca, pop i r&b avançat, va aparèixer al desembre de 2012, i amb ell els primers vídeos (un d’ells dirigit per Jesse Kanda), que donaven a conèixer al món la seva potent imatge. El seu segon EP va ser produït a mitges amb Arca i amb ell ja va quedar clar que estàvem davant d’una artista única en la seva espècie: cantant, productora, instrumentista, arranjista i realitzadora de vídeos (seus i per altres artistes).\nUnit al festival des de la seva primera edició, el músic francès és una figura clau de l’electrònica contemporània, dj admirat per tot el món i productor ambiciós, amant dels reptes i el risc malgrat que podria estar vivint de rendes la resta dels seus dies. Garnier segueix publicant regularment material de primer nivell, com la seva sèrie de 5 EPs publicats cadascun d’ells a petits segells de gran prestigi (Still Music, Musique Large, 50Weapons, MCDE i Hypercolour), que ara reuneix a la caixa “The Home Box”, sumant un nou EP amb material inèdit. A més, continua donant el millor de sí mateix a cada sessió, com si fos la primera vegada (o l’última). Com explica al seu llibre “Electrochoc”, escrit al costat de David Brun-Lambert, Garnier sempre va ser un obsés dels clubs i la música que sortia pels seus altaveus, fins al punt que als 10 anys la seva habitació ja semblava una discoteca, amb la seva pista de ball, la seva cabina de dj i fins a una bola de miralls al sostre. Recentment s’han complert 25 anys des de que va donar les seves primeres passes com a dj i productor; una trajectòria marcada per incomptables moments memorables i discos i tracks tan essencials com “Shot In The Dark”, “The Man With The Red Face” o “Crispy Bacon”; a més, per descomptat, de la creació del segell F Communications. Pioner, únic i irrepetible. Tornarà a tancar el festival amb els primers rajos de Sol de diumenge il·luminant milers de cares de felicitat.\nAquestes són algunes de les propostes més destacades, els imperdibles del Sónar. Una selecció que sens dubte pots complementar amb els teus artistes favorits i els artistes emergents que trepitjaran fort en un futur no molt llunyà.\nGaudiu de 3 dies de música sense fre! Gaudiu del Sónar 2015!\nFoto portada: Sónar de dia (Arxiu sonar)


IB3 | Comencen les obres per retirar la marquesina del túnel de Sóller\nPortada > societat > Comencen les obres per retirar la marquesina del túnel de Sóller\nDescargolen els semàfors, retiren els senyals i comencen a llevar les teules. Avui matí han començat a retirar l’antiga instal·lació de les cabines del peatge del túnel de Sóller. Les feines tendran una durada de tres mesos i coincidiran amb la plena temporada turística.\nPer aquest motiu, des del Consell de Mallorca ja preveuen possibles paralitzacions de les obres. Segons ha explicat el conseller de Mobilitat i Infraestructures de Mallorca, Iván Sevillano, podran ser aturades puntuals, en moments de gran afluència de trànsit, o de dies quan s’hagi d’asfaltar l’esplanada.\nAquest fet preocupa l’equip de govern de l’ajuntament de Sóller, després d’un 2020 amb molt poques visites turístiques al municipi, com ha explicat el primer tinent de batle del municipi, Carles Darder. Des de l’ajuntament de Bunyola, ha manifestat el batle Andreu Bujosa, esperen que les obres transcorrin sense incidències i celebren que finalment es duguin a terme.\nPrimer en retiraran la marquesina i les illetes. Després es reordenarà i asfaltarà l’esplanada per facilitar l’accés al túnel. Les feines es duen a terme tres anys i mig després del rescat del túnel. Una decisió política que encara coeja als tribunals. Ara el Suprem haurà de decidir si confirma les sentències que declaren nul el rescat, com defensa la concessionària, o dona la raó al Consell de Mallorca.


Ty Dderw Country Inn Moelfre Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nTy Dderw Country InnLlanallgo, Moelfre, Moelfre, Regne Unit, LL72 8HB - Veure al mapaExcel·lent8,4Basada en487comentarisTy Dderw Country InnVeure més fotos"Very friendly staff, good food, very relaxing. Would recomm..."IainUnited KingdomVeure més fotosVeure totes les 36 fotosMolt bona ubicació 8,7Veure al mapa8,7Ubicació\nSobre l'allotjamentDescripcióSi el que està buscant és per un hotel ben situat a Moelfre, no busqui més enllà de Ty Dderw Country Inn. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Ty Dderw Country Inn ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de instal·lacions per a reunions i banquets , restaurant, bar. L'ambient de Ty Dderw Country Inn es reflexa en cada habitació. calefacció, escriptori, aparell de televisió, reproductor de DVD/CD, assecador de cabell són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com buceig, pesca, esports d'aigua (no motoritzats). Gaudeixi d'incomparable serveis i d'una localització de prestigi a Ty Dderw Country Inn.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisiócalefaccióescriptoriassecador de cabellempolles d'aigua de cortesiareproductor de DVD/CDMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Ajuntament de Malgrat de Mar/Els centres educatius preparen les jornades de portes obertes\nData i hora oficials: 23/05/2022 01:09\nEls centres educatius preparen les jornades de portes obertes\nÚltima revisió 10-02-2021 13:53\nLa Regidoria d'Educació informa que els centres educatius de Malgrat de Mar inicien les jornades de portes obertes de cara a les preinscripcions per al pròxim curs escolar 2021-2022. Davant la situació de la pandèmia, les escoles Mare de Déu de Montserrat, Marià Cubí i Soler, Fonlladosa, Sant Pere Chanel i Vedruna faran la jornada de portes obertes amb cita prèvia, mentre que l'Institut Ramon Turró i Darder ha optat pel format telemàtic.\nFamílies EI3: 20 de febrer al llarg del matí. Cal demanar cita prèvia: 93.765.44.44\nFamílies EI3: 2, 3 i 4 de març de 17 a 18h. Cal demanar cita prèvia: https://agora.xtec.cat/esc-maria-cubi\nVisites guiades ESO: 11 de març 18h.\nEntrevistes personalitzades trucant al 93.761.02.39.\nWebminar General de l'escola: 23 de febrer a les 19.00 hores.\nWebminar Etapa Educació Infantil: 9 de març a les 19.00 hores.\nCita prèvia i inscripcions: 93.761.02.39 o al web de l'escola\nESO: 3 de març. Batxillerat, CFGM i PFI: 28 d'abril.\nFormat telemàtic. Els interessats es poden apuntar responent al següent qüestionari:


Expertesa en infància, adolescència i família\nSom professionals especialitzats en el treball amb infants, adolescents, joves i les seves famílies. Des del 2012 treballem tot tipus de dificultats familiars, amb especialització en violència filioparental, neurodiversitats, trastorns de conducta i processos de desadaptació o inadaptació social.\nAtenem a famílies a nivell privat i, a nivell municipal, treballem amb els equips de Serveis Socials Bàsics el projecte d'atenció socioeducativa a la llar (Projecte ISELL), tasca contractada pels ens locals; també hem format a professionals de l'àmbit social en aquesta metodologia d'intervenció a la Diputació de Barcelona.\nCol·laborem amb l'Associació Gatsela en el projecte d'atenció familiar NINS subvencionat per l'Obra Social Descentralitzada de La Caixa.\nJunts trobarem solucions\nÉs un educador social especialitzat en el suport i acompanyament a famílies, que treballa amb els membres de la família als seus entorns naturals: la llar, el parc, l'escola o allà on la família tingui necessitat de la seva intervenció. L'Educador Familiar treballa en coordinació amb els referents socials de les famílies, ja que les vivències familiars no són calaixos, són dinàmiques abastables des de diferents perspectives que poden treballar-se conjuntament amb major incidència.\nEls Educadors Familiars creiem fermament que cada família és un petit univers, un tot, on cada membre, amb la seva presència i interacció genera dinàmiques úniques i irrepetibles. Des d’aquesta creença ferma treballem amb tots els membres de la família, de forma inclusiva i participativa i, tot i que la nostra intervenció se centra especialment en les filles i fills, acompanyem mares i pares en la reflexió i treball sobre les seves pautes educatives.\nSón eixos centrals de l'ètica del nostre treball la teoria del Bé Comú, la Comunicació No Violenta, l'aprenentatge significatiu i l'educació positiva. Guia la nostra acció la creença ferma en les oportunitats i en la resiliència de les persones des de l'aplicació de la neurociència a l'educació. La sensibilització per una criança feliç i autèntica és una altra aposta clara de la nostra filosofia d’acció que es concreta a les nostres formacions, xerrades i a les nostres xarxes socials.\nEls Educadors Familiars treballem amb les famílies a la seva llar i a d'altres escenaris propis i comunitaris, segons les necessitats detectades. La llar és l'escenari ideal per a una intervenció socioeducativa familiar de qualitat, ajustada a les necessitats expressades per la família, centrada en les solucions, acurada i realista; una intervenció que ofereix resultats sorprenents de forma ràpida i satisfactòria per a tots els membres de la família.\nNo conec la sensació d'ofegar-se i que algú et llenci un salvavides, però deu ser molt semblant a la que vaig tenir jo quan vaig conèixer Educadors Familiars!! Els he recomanat a tothom; fan una feina immillorable!!!!\nNeus Mare d'una adolescent de 15 anys\nEns han ajudat a entendre millor un cervell amb TEAF, a gestionar millor els conflictes amb el nostre fill i aconseguir que el dia a dia sigui més fàcil. Trobar-los, a banda del suport que agraïm infinitament, ha estat com tornar a veure la llum del dia.\nSusana Mare d'un jove amb TEAF\nConèixer als Educadors Familiars ens ha servit per a tenir un fil d'esperança en el fet que el nostre fill pugui arribar a ser una persona independent. L'experiència és molt enriquidora i ens ha ajudat a veure la problemàtica amb més tranquil·litat.\nQuim Pare d'un jove amb diversitat funcional\nVaig contactar amb Educadors Familiars en un moment que em sentia desbordada. Valoro d'Educadors Familiars la seva proximitat, sensibilitat, el vincle que creen, la discreció, el respecte i la professionalitat amb la qual treballen.\nNúria Mare de dos fills\nEl poder del nostre cervell\nEls Educadors Familiars estem especialitzats en l'acompanyament de persones amb neurodiversitat i, concretament, amb persones que mostren dificultats socials vinculades, com les persones diagnosticades de TEAF (Trastorns de l'Espectre Alcohol Fetal) i de TEA (Trastorns de l'Espectre Autista). Treballem també amb persones amb trastorns de conducta o amb diagnòstics de malaltia mental que precisen suport socioeducatiu.\nSom un referent de la innovació socioeducativa en el treball amb persones diagnosticades de TEAF i les seves famílies i xarxa social, tasca que duem a terme des del 2016 en contacte amb serveis internacionals especialitzats, tot exportant coneixement i pràctiques professionals d'èxit dels Estats Units, Regne Unit i Austràlia, països referents en la xarxa social d'atenció als TEAF; actualment, a Catalunya, som l'únic servei socioeducatiu professional especialitzat en el suport social integral a famílies afectades.\nAlguna cosa ha anat malament. Torna-ho a intentar..\nEl teu missatge s'ha enviat sense cap problema.\nTreballem a la vostra llar


Els nous valors cadastrals d’Òdena II (dels solars) | Sintagmes, bloc de Pep Solé Vilanova\nEls nous valors cadastrals d’Òdena II (dels solars)\nEn el meu escrit anterior explicava els nous valors de les construccions.\nAra toca explicar aquests nous valors del sòl o solars per veure d’on venim i on hem arribat.\nVALOR DEL SÒL\nAquí és on hi ha el gran canvi i on s’ha corregit el greu error del 2007. És cert que el valor del sòl urbà ha baixat i també és cert que el 2007 ningú prèvia la baixada que hi hauria. Això no m’impedeix afirmar que els valors del sòl que es van establir per Òdena el 2007 estaven absolutament allunyats de la realitat (ja inclús de la realitat del 2007). El 2009, quan es van fer les revisions de La Pobla de Claramunt i d’Igualada, es van veure valors quatre vegades més baixos que els que només dos anys abans s’havien posat a Òdena.\nPer entendre els nous valors dels sòl cal separar les dues tipologies de sòl ja que els seus valors no son comparables entre si.\nSòl de Repercussió\nS’anomena sòl de repercussió els sòl que es tot edificable, sempre és clar dins dels límits de les normes urbanístiques de la zona. Tenen valor de repercussió, per exemple, els blocs de pisos i les cases típiques dels carrer d’Òdena que son adossades i alineades al carrer, encara que siguin unifamiliars.\nS’anomena sòl Unitari el que segons les normes urbanístiques no es tot edificable. Generalment és el que s’aplica a les urbanitzacions, com la de l’Espelt (on només el 40% de la parcel·la es edificable) o Puig Rabat. Les parcel·les industrials del Pla de les Gavarreres també tenen sòl que es considera Unitari ja que només el 60% de la superfície es pot construir.\nEl sistema de càlcul és coherent ja que no considera al mateix preu un sòl en una parcel·la el 100% de la qual s’hi pot construir que els sòl d’una parcel·la on només el 40% del sòl es pot construir, i sovint amb unes limitacions de només planta baixa i 1 pis.\nAquí podeu veure el quadre de les diferents zona en sòl calculat per Repercussió.\nAquí podeu veure el quadre de les diferents zona en sòl calculat per Unitari.\nUnes primeres consideracions que es desprenen dels dos quadres amb els nous valors.\nCom ja vaig dir en l’escrit anterior, Òdena ha passat de tenir 3 zones diferenciades a una sola zona en sòl de Repercussió. Passen d’uns valors que anaven d’entre 1.088 i 883€/m2 a 210€/m2\nAlgunes zones com el nucli antic de l’Espelt, passen de ser calculades com a sòl per Repercussió a sòl Unitari. El cadastre aplica aquí una nova manera de calcular els nuclis antics que han preservat una estructura constructiva amb immobles antics que no complirien les normes urbanístiques actuals. Sovint són habitatges que no estan alineats en el carrer i a més amb profunditats des les construccions que actualment no serien possibles. Així, l’Espelt passa de 1.088€/m2 quan es calculava per sòl de Repercussió a 80€/m2 ara qeu es calcula per sòl Unitari. Aquests valors en canviar de tipologia no són comparables entre si. Tot i que el canvi de criteri del Cadastre em va sorprendre, entenc el nou criteri que comparteixo i em sembla més just. El nou criteri s’aplica ja des de fa uns anys en els petits pobles que mantenen una estructura antiga i compacta i amb poques edificacions noves.\nM’ha semblat adient posar a continuació els quadres (Unitari + Redels nous valors d’Òdena en comparació amb els valors més rellevants d’Igualada i La Pobla de Claramunt, fruit de les respectives revisions de 2009. El lector podrà jutjar per si mateix.\nQui vulgui conèixer el text de la nova Ponència de Valors, els mapes de les zones i la Memòria completa la trobarà a la web de cadastre AQUÍ.\nAprofito aquest escrit per dir que el proper dimecres dia 28 de setembre des del Govern d’Òdena explicarem als ciutadans els nous valors cadastrals. Serà en la Reunió Informativa (la cinquena que fem el Govern)\nPrevious postEls nous valors cadastrals d’Òdena I (de les construccions)\nNext postÉs moment d’optimisme!


El 59% de catalans se sent d’esquerres i 39% espanyol i català | Actualidad | EL PAÍS Catalunya\nEl 59% de catalans se sent d’esquerres i 39% espanyol i català\nSegons el CEO, un 24,9% dels enquestats es declara només català i el 23,2% més català que espanyol\nBarcelona 20 GEN 2017 - 13:10\tCET\nManifestació a la Plaça de Catalunya per la unitat d'Espanya Gianluca Battista\nEl 59% dels catalans se situa en l'espectre de l'esquerra, mentre que el 39,7% se sent tant espanyol com català. En canvi, un 24,9% es declara només català i el 23,2% més català que espanyol, segons un sondeig del Centre d'Estudis d'Opinió (CEO) de la Generalitat.\nL'estudi demoscòpic té com a títol La societat catalana davant el futur. 2016, elaborada pel GESOP per al CEO, a partir de 1.050 enquestes entre el 22 de novembre i el 2 de desembre del 2016.\nEn l'eix ideològic, el percentatge de persones que s'ubica a l'"esquerra" (40,2%) supera àmpliament a la resta, seguit dels que s'adscriuen al "centreesquerra" (17,4%), mentre que només un 1,4% es defineix d'"extrema esquerra".\nUn 13,4% es considera de "centre", mentre que un 6,9% es declara de "centredreta" i només un 3,6% prefereix ubicar-se en la "dreta". Quant a l'eix sobiranista, el valor més repetit (39,7%) és el dels qui diuen sentir-se tan espanyols com catalans, seguit dels que només se senten només catalans (24,9%) i els que es consideren més catalans que espanyols (23,2%).\nPer sota figuren els que se senten només espanyols (5,4%) i els que es defineixen com més espanyols que catalans (3,6%). El sondeig no ofereix projecció de vot per a cap contesa electoral en concret, sinó que simplement pregunta per les simpaties dels enquestats cap a les diferents formacions polítiques.\nLa coalició Junts pel Sí (JxSí) obté un 27,7%, seguida d'En Comú Podem (12%), les dues úniques formacions sobrerrepresentades a la mostra segons les dades de record de vot a les eleccions del 2015, mentre que per darrere se situen el PSC (9,9%), Ciutadans (6%), el PP (3,6%) i la CUP (3,5%).


S’inicia la construcció d’una nova passarel·la al Riu Ripoll - radiobarbera.cat\nL’AMB inicia les obres per construir una passarel·la penjant que connectarà els dos marges del riu Ripoll: el Molí Vermell i el nucli urbà al marge dret, i el Castell de Barberà al marge esquerre. L’actuació, a la qual es destina un pressupost aproximat de 475.000 €, durarà quatre mesos.\nAixí es podrà anar d’una banda a l’altra del riu sense haver de creuar-lo a través de vies amb circulació de vehicles. Aquesta construcció disposarà de rampes d’accés per salvar el desnivell existent i aconseguir una accessibilitat completa.La passarel·la comptarà dos pilars de 9 metres d’alçada que sostindran tot el conjunt i serviran de suport a dos cables principals d’acer (catenàries), els quals s’ancoraran al terreny mitjançant blocs de formigó. Les dues catenàries aguantaran el tauler de la passarel·la mitjançant tirants (cables d’acer secundaris disposats verticalment). Aquest tauler, d’acer i recobert amb pavimentació de fusta, tindrà 84 metres de longitud i 2 metres d’amplada, i es trobarà a gairebé 5 metres d’alçada respecte al riu.\nTambé es preveu la col·locació d’un cable inferior situat transversalment sota el tauler, que tindrà la funció d’enfortir l’estructura: fer resistència davant d’episodis meteorològics extrems com el vent o les tempestes i disminuir les possibles vibracions.\nEls objectius són seguir teixint la infraestructura verda metropolitana al sector vallesà amb la naturalització del riu Ripoll, millorar la connectivitat d’aquest espai fluvial amb una connexió verda, amable i natural entre dues parts del municipi separades pel riu, potenciar el circuit de camins naturals de Barberà del Vallès i impulsar la mobilitat sostenible a peu i en bicicleta, ja que la passarel·la tindrà prohibit el trànsit rodat\nPer un a altra banda, també es donarà lloc a una naturalització i millora paisatgística de l’espai. En aquest sentit, es durà a terme una plantació d’una petita albereda entre el camí fluvial i el mur de contenció del riu, una altra d’espècies arbustives a la cuneta entre els accessos a la passarel·la i el camí del riu i la creació d’una cuneta vegetal per canalitzar l’aigua de la pluja i evitar l’erosió del camí.\nFinalment, el projecte també preveu la col·locació de bancs a l’inici dels accessos a la passarel·la per impulsar més zones d’estada i descans.\nBarberà del Vallèspassarel·laRipoll


Canis Eto-Logicus: Ruta en Manada 11-01-2015\nAvui hi ha cinc gossos i hem tingut sort : ni rastre de caçadors! Peluts que han acudit a la reunió de la manada : Bruna, Piula, Flusti, Cauda i Piti.\nSortim a peu per la pista que duia fins a la base militar de Montgó, asfaltada molts anys enrere i actualment sense rastre de l'asfalt. Els gossos, sobretot els dos cadells, ja fan la seva dansa embogida avançant i retrocedint. La Flusti, ansiosa per arrencar, inicia la seva recerca desapareixent emmig del sotabosc.\nA punt per rastrejar!\nEls joves son uns cabres!\nA partir de la base militar enfilem el GR-92 caminant vers el sud. Es agradable caminar amb la companyia de persones amants dels gossos, les ReM ajuden els gossos a socialitzar però, no ens enganyem, a les persones també. No es cap misteri que a casa som un xic antisocials (moltes persones que es dediquen al món de l'educació canina ho son), així que tots hi sortim guanyant! ;)\nQuè es aquest Objecte Volador?\nPassat el temps límit parem un moment a donar aigua als animals i a fer proves amb en drone. Les reaccions dels gossos son diverses, un ventall que va des de la curiositat fins a la por. I curiositat i por a la vegada també! Ves per on, hem tingut sort que no bufés tramuntana, però aquestes màquines endemoniades tenen voluntat pròpia i aquest drone en particular semblava voler saber què se sent quan et quedes penjat d'un pi...\nLa Flusti ballarina acapara l'atenció dels cadells!\nLes vistes son impresisonants!\nTornats a la base avancem direcció est fins els búnkers on s'hi allotjaven les grans armes, ara desmantellats i tapiats. Aprofitant l'estructura circular i esglaonada fem un petit joc, el joc de les cadires, que es juga tal i com recordeu però amb la condició que abans de seure hem de fer seure el gos davant nostre dins d'un cercle fet a terra amb les corretges. En Cauda acaba guanyant, així que, per desempatar i trobar un guanyador que no fos de la casa, demanem a la resta de participants que es col·loquin en filera i facin jaure els peluts. El primer que ho aconsegueix s'endú la bosseta de recompenses..., i guanya la Flusti!\nAcabem amb la foto finish de rigor per immortalitzar-nos i cap a casa falta gent!\nEtiquetes de comentaris: Rutes en Manada


25N: Contra la violència de gènere | Vinalesa\n25N: Contra la violència de gènere\nQuaranta-vuit. És el nombre de dones assassinades víctimes de la violència de gènere enguany. Quaranta-vuit vides arrabassades com a conseqüència d’una xacra social de la qual sembla que no ens podem desprendre. Convertir eixa xifra en zero és responsabilitat de totes i tots i, per descomptat, esta lluita també s’ha de promoure des de les institucions.\nL’Ajuntament de Vinalesa, conscient de l’important paper que juga en esta batalla, ha elaborat una programació d’activitats a través de la regidoria d’Igualtat al voltant de la celebració del 25 de Novembre, Dia Internacional per a l'eliminació de la violència contra les dones. En esta data s’intenta donar més visibilitat a este greu problema i conscienciar a la població que posar-li fi està en les nostres mans.\nUna de les iniciatives proposades ha estat el taller de pancartes realitzat entre els dies 20 i 23 de novembre, en el qual les persones participants han creat els seus propis cartells per a penjar-los als seus balcons i finestres el dia 25, amb l’objectiu de mostrar que som un poble que no tolera cap tipus d’agressió masclista.\nHui divendres 24 es realitzarà la lectura d’un manifest en contra de la violència de gènere i s’inauguraran dos plaques en forma de senyal de trànsit emplaçades prop de les rotondes d’entrada al poble des d’Alfara i Meliana. Estes plaques servixen per a marcar l’entrada a un poble que no accepta de cap manera este tipus d’agressions.Els actes d’esta jornada estaran acompanyats d’un vi d’honor.\nLa programació es va completar amb el taller “Moure’ns: dona i esport”, on es va parlar dels beneficis físics i psicològics dels esports per a les dones.\nLectura de manifest, vi d'honor i col·locació de plaques al carrer contra la violència de gènere


El govern belga ha suspès la vacunació amb aquesta dosi per als menors de 41 anys i ha obert una investigació\nper Jordi Cumplido 27/05/2021 13:10h\nBèlgica ha suspès la vacunació amb Janssen per a les persones per sota dels 41 anys. Així ho ha decidit el govern del país després de la mort d'una dona arran dels efectes secundaris d'aquesta dosi. La dona, que tenia menys de 40 anys, s'havia posat la vacuna de Janssen i va patir símptomes que li van provocar la mort. El cas ja ha estat sotmès a una investigació.\nEl Ministeri de Sanitat belga ha reaccionat davant la confirmació de la mort d'una dona jove després injectar-se la vacuna de Janssen. En un comunicat, les autoritats han assenyalat el següent: «La conferència interministerial ha decidit administrar temporalment la vacuna de Janssen a la població major de 41 anys, tot esperant una anàlisi més detallada per part de l'Agència Europea del Medicament».\nCom es fa en aquests casos, l'Agència Europea del Medicament (EMA) haurà de valorar ara el vincle existent entre la mort i la vacuna, i la relació entre beneficis i riscos de la vacuna. Si els beneficis són més grans que els riscos, es seguiria administrant la vacuna encara que amb totes les precaucions. Si els riscos són més grans que els beneficis, es recomanaria la suspensió.\nLa víctima mortal tenia menys de 40 anys i va morir el passat 21 de maig. Hi havia ingressat a l'hospital amb una reacció greu a la vacuna que li havia provocat una trombosi i una baixada de les plaquetes. Segons el comunicat oficial, va rebre la vacuna a través del seu treball i fora de la campanya oficial de vacunació del govern de Bèlgica. Johnson & Johnson ha distribuït 40.000 dosis en aquest país, el 80% de les quals s'administren a persones majors de 45 anys.\nEl passat mes d'abril, la companyia va anunciar la distribució de la seva vacuna en el territori europeu i va afegir que inclouria un advertiment a l'etiqueta per la possible aparició de coàguls sanguinis rars. Segons afirma, no hi ha evidències científiques que hi hagi un vincle causa-efecte entre aquests coàguls i el preparat, cosa que avala l'EMA en afirmar que els beneficis són més grans que els riscos. Bèlgica ha demanat ara a l'agència reguladora que avaluï el cas de la dona morta de forma específica.\nUna vacuna monodosi que també es punxa a Espanya\nA Bèlgica, la vacuna de Janssen s'utilitza sobretot per a gent gran i grups vulnerables. A Espanya ha estat la quarta vacuna a incorporar-se en el pla d'immunització, encara que la seva distribució s'havia frenat inicialment per l'aparició de casos de trombes greus als Estats Units. Allà es va aturar la vacunació amb Janssen després de detectar 6 casos greus de trombosi en dones menors de 50 anys.\nEstats Units va recomanar a la Unió Europea examinar el producte, i es va obrir una investigació per autoritzar o descartar la vacuna. Després dels exàmens, es va concloure que podria haver-hi una possible relació entre els trombes i la vacuna, però que els riscos de no vacunar-se són més grans que el risc de posar-se la vacuna. La vacuna proporciona una immunitat completa amb la injecció d'una sola dosi, la qual cosa ha permès augmentar el ritme de la vacunació al nostre país.\nLa vacuna de Janssen utilitza la mateixa metodologia que la vacuna d'AstraZeneca, és a dir, amb el sistema tradicional a partir d'un adenovirus (virus neutralitzat). L'Agència Europea del Medicament va recomanar la vacunació amb Janssen per a tots els grups de població, i Espanya decidit que els primers vacunats amb aquesta dosi fossin les persones entre 70 i 79 anys.\nDes de l'11 de maig es va ampliar a les persones entre 60 i 59 anys, i s'espera que es vagi ampliant a mesura que arribi el torn de nous grups d'edat. Aquesta vacuna també s'utilitza de forma general per a immunitzar a col·lectius especials i vulnerables, com persones sense sostre, immigrants sense papers o treballadors com el sector de la pesca.\nBèlgica Salut Malaltia


WRFC Berlin, dia 2 – ACPR\nACPR / Públic / WRFC Berlin, dia 2\nDestaca amb força la sala dedicada a gestionar la pesca recreativa, es de llarg la que té mes presència de interessats, seguida de la d’investigació científica de la pesca recreativa.\nEs sorprenent per els europeus que la direcció dels estudis tant de Nord-americans com Australians el focus d’atenció es el de donar satisfacció als pescadors recreatius, amb la finalitat de que pugui pescar més peixos i més grossos. Un efecte que produeix aquest èxit es el que la pressió pesquera augmenta i redueix l’estoc de peixos, no queda altre solució que reduir el nombre de captures o fer sorteigs de permisos, tal com es fa amb el Salmó a Astúries.\nDestaca també que les administracions dels països europeus no han enviat a ningú, ni la Unió Europea ni pràcticament cap país.\nAixò ens mostra l’interès que tenen les administracions amb la pesca recreativa, començant per la Unió Europea amb l’activitat de lleure mes estesa a Europa amb més de 25.000.000 de practicants.\nCal fer molta feina.


Un estudiant de Comunicació Audiovisual de la UPV premiat per la Fundació COSO\nUn reportatge radiofònic sobre l'extracció en el Congo de coltán, el mineral del segle XXI, ha aconseguit el primer lloc dels Premis Fundació COSO per a estudiants de Comunicació. Aquest guardó, que enguany arriba a la seua X edició, compta amb el patrocini de la companyia valenciana Air Nostrum.\nEl productor del reportatge, David Córdoba Bou, és alumne de Comunicació Audiovisual del Campus de Gandia de la Universitat Politècnica de València i va emetre el reportatge en el programa de podcast #LaParaulaClau amb el títol "Coltán". David Córdoba col·labora actualment en el programa de ràdio del Campus de Gandia de la UPV , Ciència Propera, com a locutor.\nDavid Córdoba Bou afirma que va començar a fer LaParaulaClau perquè trobava a faltar un programa d'aquestes característiques, fet en valencià, en el nostre panorama radiofònic, i que la seua intenció és parlar de pobles llunyans, problemes i solucions, així com la seua forma de viure des d'un prisma personal.\nEl reportatge posa el punt de mira en el Congo, país del que procedeix l'extracció del coltán, el mineral sense el qual dispositius electrònics com el smartphone no existirien. El documental realitza una immersió en la història africana amb un llenguatge i ambientació musical molt descriptius que transporten a l'oïent al continent africà. La peça periodística subratlla l'explotació atroç de persones i xiquets que arriben a morir per la falta d'aigua potable. Es calcula que per cada quilo de coltán pur moren un o dos xiquets que han treballat per a extraure-ho.\nLes conseqüències ambientals també són alarmants, ja que les labors d'extracció d'aquest mineral afecten en la zona al 80% de població d'elefants i el 90% de la de goril·les, portant-los a l'extinció.\nEl guanyador del premi gaudirà d'un vol per a dues persones per a qualsevol ruta nacional o internacional que opere Air Nostrum al llarg d'enguany.\nEl lliurament del premi ha tingut lloc en la seu de Air Nostrum. Han intervingut en l'acte el director de Comunicació de Air Nostrum, Antonio de Nó, a més de José Luis Boronat, president de la Fundació COSO.\nMitjançant aquests premis, la Fundació COSO desitja estimular en els estudiants de Comunicació la qualitat en la pròpia formació i l'interès per participar en el debat social i cultural.


fallas - Resum de l'Assemblea de Presidentes i Presidents de falla del mes de setembre de 2020\nResum de l'Assemblea de Presidentes i Presidents de falla del mes de setembre de 2020\nEste és el resum de l'Assemblea de Presidentes i Presidents de falla del mes de setembre de 2020\nActa de l’Assemblea General Ordinària de Presidents i Presidentes de Falla celebrada en Mercaflor el dimecres 30 de setembre a les 22.00 hores amb la Presidència del Sr. Carlos Enrique Galiana Llorens, com a Secretària General la Sra. Carmen Blasco Lucas, i amb l’assistència dels representants de les comissions falleres relacionats al marge d’acord amb els punts de l’orde del dia establits en la convocatòria.\nAbans de l’inici de la sessió, la Presidència demana un minut de silenci per les recents desaparicions: del membre del Consell Rector de la Junta Central Fallera de 2011 a 2015 i destacat integrant de la comissió fallera Jacinto Labaila-Manuel Simó Roberto Ruiz Belén; de la presidenta de l’Agrupació de Falles Benimàmet-Beniferri i component de la directiva de la Interagrupació de Falles de València Ángela Pérez Peláez i del primer delegat de mitjans de comunicació de JCF Roberto Belda Cister el qual va faltar el mes de juny. També demana que es realitze en memòria dels fallers i de les falleres recentment desapareguts i desaparegudes.\nLa Secretaria General exposa que han rebut una sol·licitud de la comissió fallera núm. 189 (Av. de Giorgeta – Roís de Corella) perquè es corregisca la part de l’acta que arreplega la intervenció de la falla en precs i preguntes, ja que han vist certes inexactituds. Revisada la intervenció es decidix redactar de la següent manera:\n“La persona representant de la comissió fallera núm. 189 (Av. de Giorgeta – Roís de Corella) vol saber si és possible que es permeta l'accés de la seua falla a Fira València, a causa de la necessitat per part dels seus artistes d'alliberar espai en els tallers. La comissió gestionaria el transport per a ser guardades allí i es faria càrrec del cost. La Presidència contesta que es va comentar en l'assemblea passada i que sí que és possible fer-ho. Els exposa que s'han de posar en contacte amb la regidoria de Cultura Festiva perquè els indiquen com fer-ho i en què lloc podran depositar-la. Finalment els comunica que després els facilitarà el telèfon de la persona de la regidoria que s'encarrega d'eixe tema.”\nLa Presidència agraïx a MercaValència la cessió del recinte per a la celebració de l’Assemblea, ja que és complicat trobar espais municipals que complisquen les mides sanitàries. També mostra el seu agraïment a les comissions participants en el lliurament dels premis de falles de l’exercici passat que es va celebrar el 12 de setembre al palau de l’Exposició pel bon comportament i el compliment de la normativa sanitària. També vol agrair a les delegacions que organitzaren la final del campionat de frontó a mà i One Word que es va celebrar el 13 de setembre. El 26 de setembre es va realitzar la imposició de bandes a les Falleres Majors i a les Corts d’Honor per a l’actual exercici. Es felicita perquè isquera bé l’acte. És un signe de la tornada a la normalitat. Finalment felicita també la Federació de falles d’Especial per l’organització del programa “Una Festa per a tots” perquè és un model de com programar les activitats en la nova normalitat.\nConvida les comissions falleres a la lectura de les mesures sanitàries per a les reunions en casals fallers establides per la Generalitat Valenciana i enviades a totes les falles. El 23 de setembre es va reunir la Secretària autonòmica de Salut Pública i del Sistema Sanitari Públic Isaura Navarro Casillas amb representants de la festa fallera i uns altres agents festius per a explicar les mesures que s’han d’aplicar en els locals festius. Cal tindre en compte que en els casals no es podrà cuinar ni posar-se plats amb menjar al mig per a compartir. Els balls que s’hi realitzen no es poden convertir en discomòbils. Cal no oblidar el límit de l’aforament, la utilització del líquid hidroalcòholic i la mesura de la temperatura. Si l’aforament supera les 50 persones, s’ha de comunicar a l'autoritat municipal. Si l'esdeveniment supera les 150 persones, s'ha d'obtindre l'autorització prèvia municipal, que resoldrà segons la situació epidemiològica del moment i que podrà sol·licitar informació al Centre de Salut Pública de la zona. A més, siga el que siga l'afluència, s'establirà la delimitació de l'espai màxim amb un límit d'aforament del 75 per cent. Si l'esdeveniment supera les 400 persones, s’ha de comptar amb l'autorització de la Direcció General de Salut Pública. És important disposar de llistat d'assistents i contacte disponible, per a facilitar a les autoritats sanitàries (mesura de prevenció en cas d'aparéixer un brot).\nEste mes s’ha fet el trasllat de les últimes falles a Fira València. S’han validat les factures de les despeses de transport gastat per les comissions falleres, encara que algunes no ho han fet encara.\nEl 8 i 9 d’octubre es dispararan castells i “mascletaes” en diferents punts de la ciutat amb el material pirotècnic que s’havia contractat per a la festa fallera de l’exercici anterior.\nEs prepara un acte dedicat a la indumentària i l’orfebreria amb la intenció de promoure-les i que es torne a la normalitat.\nS’ha presentat el projecte de classificació de falles per a l’actual exercici. Es poden enviar esmenes fins al 30 de setembre. Es presentarà en el següent Ple el projecte definitiu i l’haurà d’aprovar l’Assemblea de Presidents i Presidentes en la sessió del mes d’octubre.\nS’està treballant amb la possibilitat de celebrar un Congrés faller. En el seu moment es presentarà a l’Assemblea de Presidents i Presidentes, ja que és la qui té potestat per a convocar-lo.\nLa vicepresidència 1a de l’àrea de Festejos i Actes Oficials, Cristina Estévez Mariñas, agraïx el comportament dels 300 fallers i falleres assistents al lliurament de premis de l’exercici anterior a les comissions falleres al palau de l’Exposició. No es van lliurar els premis de llibrets de Lo Rat Penat perquè, encara que es va oferir fer-ho, l’entitat va preferir realitzar-ho més avant. Des de JCF tindran tota la col·laboració per a celebrar l’acte en la data que decidisquen. El 26 de setembre es va realitzar la imposició de bandes a les Falleres Majors i les Corts d’Honor en el Saló de Cristall. Està en marxa el campionat de truc i parxís. S’està realitzant amb les mesures sanitàries necessàries. S’agraïx la participació de les comissions que arriba a un 75% respecte a l’any passat. El 29 d’octubre se sortejarà les partides de la segona fase i el 26 d’octubre és l’últim dia per a acabar les partides de la primera fase. Està oberta la inscripció per al concurs de play-back fins al 22 d’octubre. El sorteig serà el 26 d’octubre.\nLa Vicepresidenta 2a de l’àrea de Cultura, Publicacions, Arxiu i Biblioteca Amparo Sospedra Tarazona informa que el 2 d’octubre es lliurarà al pati del Palau de l’Exposició els premis del LX Concurs de Fotografia. L’entrada estarà limitada per raons sanitàries. Les fotografies estaran exposades en el centre comercial Nuevo Centro del 5 al 18 d’octubre. L’edició XLVII del Concurs de Teatre faller se celebrarà en la Sala Flumen. El local ha sigut recentment reformat i està ben adaptat a les necessitats del concurs. Les bases han sigut publicades i la inscripció es podrà realitzar fins al 22 d’octubre. S’especifica que estaran condicionades a la normativa sanitària de cada moment. No resultaran perjudicades les comissions que tinguen algun membre confinat o contagiat pel virus i no puguen fer la representació en la data prevista. No perdran els diners de la inscripció ni baixaran de categoria. S’ha treballat intensament per a fer que la cultura siga segura. S’encoratja a l’assistència del públic. La presentació de la programació del concurs es realitzarà al voltant del 20 d’octubre. S’espera començar-lo a partir de novembre. S’exposarà la data en la pròxima Assemblea de Presidents i Presidentes. La cultura no contagia.\nLa Vicepresidenta 3a de les àrees de Comunicació, Solidaritat i Inclusió, María Tomás López, informa que es tanca el 30 de setembre la inscripció per al Curs de Gestió de la Comunicació Fallera. S’han inscrit 75 persones. S’està buscant un lloc per a realitzar les sessions el 24 i el 31 d’octubre de matí amb la normativa sanitària establida. Des de la Delegació de Solidaritat i d’Inclusió, s’estan potenciant les exhibicions d’esports adaptats. Es vol continuar fomentant-ho. S’ha demanat als delegats i a les delegades que pregunten les persones que tenen problemes d’adaptació i mobilitat reduïda per a tindre-ho en compte i fer-ne un estudi. Es vol fer unes falles més accessibles. Des de l’Ajuntament, s’ha informat que, com que no es van lliurar els premis Caliu en l’anterior exercici, s’han convocat uns premis a projectes d’Igualtat amb eixe pressupost. Les bases es troben en el web municipal. Encara no estan publicades en el BOP. Quan ho estiguen, hi haurà 20 dies per a presentar-los. La Regidoria d’Igualtat i Polítiques Inclusives ha proposat realitzar una xarrada informativa per a les comissions amb la finalitat d’orientar en la presentació de la documentació. Es premiaran 5 projectes i estaran dotats amb una quantitat de 2.800 euros.\nLa vicepresidenta 5a de les àrees d’Infantils, Joventut i Esports, Inmaculada Guerrero Bolinches, informa que es van finalitzar els campionats de frontó de mà i el One Word el 13 de setembre al poliesportiu de Massamagrell. Van estar les autoritats municipals i la Fallera Major. Estan en marxa els campionats de pàdel, pilota valenciana, futbol 7. L’últim dia per a la inscripció del 3x3 i activitats de bàsquet és el 14 d’octubre. Se celebrarà el 25 d’octubre i comptarà amb una exhibició de bàsquet adaptat en cadira de rodes. Ha començat la inscripció al campionat de tenis que s’iniciarà el 2 de novembre. S’organitza junt amb la Federació Valenciana de Tenis. Es vol presentar-lo el 31 d’octubre. S’han ampliat diversos esports a les categories infantil i juvenil i a la modalitat femenina com ara: futbol sala femení, petanca i futbol infantil. Es donarà més informació a través de la Secretaria Virtual. La delegació de Joventut informa que s’ha acabat el concurs d’Influencers. Els guanyadors han sigut Luna Pérez de la comissió fallera Gayano Lluch i Fran de Maya de la comissió fallera Canàries – Trafalgar. Demana suport perquè se’ls seguisca des de les xarxes socials. El 4 d’octubre s’inicien els campionats d’escacs infantils i juvenil. Està en marxa el concurs de play-back. La inscripció es pot fer fins al 22 d’octubre. El sorteig serà el 26 d’octubre. La resta d’activitats juvenils continuen preparant-se i es realitzaran, si ho permeten les autoritats sanitàries. El L Concurs de Dibuix es realitzarà el 8 de novembre a la plaça de l’Ajuntament. La visita dels jurats del Concurs de Betlems s’ha ampliat en un dia. El lliurament de premis es realitzarà el 13 de desembre a l’hemicicle Municipal. Tota la informació estarà accessible en la Secretaria Virtual.\nLa sessió s’alça a les 23.27 hores de la qual cosa com a Secretària estenc la present acta amb el vistiplau del President.